ഹനുമത്പഞ്ചകം
വീതാഖില- വിഷയേച്ഛം ജാതാനന്ദാശ്ര പുലകമത്യച്ഛം   
  സീതാപതി ദൂതാദ്യം വാതാത്മജമദ്യ ഭാവയേ ഹൃദ്യം    1   

  തരുണാരുണ മുഖ- കമലം കരുണാ- രസപൂര- പൂരിതാപാംഗം   
  സൻജീവനമാശാസേ മഞ്ജുല- മഹിമാനമഞ്ജനാ- ഭാഗ്യം    2   

  ശംബരവൈരി- ശരാതിഗമംബുജദല- വിപുല- ലോചനോദാരം   
  കംബുഗലമനിലദിഷ്ടം ബിംബ- ജ്വലിതോഷ്ഠമേകമവലംബേ    3   

  ദൂരീകൃത- സീതാർതിഃ പ്രകടീകൃത- രാമവൈഭവ- സ്ഫൂർതിഃ   
  ദാരിത- ദശമുഖ- കീർതിഃ പുരതോ മമ ഭാതു ഹനുമതോ മൂർതിഃ    4   

  വാനര- നികരാധ്യക്ഷം ദാനവകുല- കുമുദ- രവികര- സദൃശം   
  ദീന- ജനാവന- ദീക്ഷം പവന തപഃ പാകപുഞ്ജമദ്രാക്ഷം    5   

  ഏതത്- പവന- സുതസ്യ സ്തോത്രം യഃ പഠതി പഞ്ചരത്നാഖ്യം   
  ചിരമിഹ- നിഖിലാൻ ഭോഗാൻ ഭുങ്ക്ത്വാ ശ്രീരാമ- ഭക്തി- ഭാഗ്- ഭവതി    6   

ശങ്കരാചാര്യരുടെ കൃതികൾ